Diplomatervezési feladat

**Séllyei Bence**

Mérnökinformatikus hallgató részére

Szálláskiadó rendszer fejlesztése iOS platformon okosotthon integrációval

Manapság az emberek ha utazásra szánják rá magukat, akkor számos lehetőség közül választhatnak a szálláshelyek tekintetében. A lehetőségek közül viszont egyre többen szállnak meg szívesebben magánszemélyek által hírdetett szobákban vagy lakásokban, mint hotelokban vagy szállodákban külföldi tartózkodásuk során. A magánszemélyek által bérbeadott szállásoknak rengeteg előnyük van, többnyire sokkal olcsóbbak a szállodáknál, kevesebb pénzért kaphatnak nagyobb élhető területet, valamint általában otthonosabb érzést is nyújtanak vendégeik számára.

Azonban az ilyen szálláshelyekből hiányzik a személyzet, ezért ha valamilyen technikai gondja támad a vendégnek (pl. fázik, bekapcsolná a fűtést, de túl bonyolult vagy nem érti hogyan kell beüzemelni), akkor a szállásadóhoz kell fordulni, ami sok esetben kényelmetlen lehet mindkét fél számára. Ezen probléma megoldására használhatók olyan eszközök, amelyek például a különféle bonyolult fűtés- vagy klímaberendezések használatát egységesítik, egyszerűsítik és lehetőséget adnak arra, hogy az eszközöket akár távolról telefonunk segítségével is vezérelhetjük.

A hallgató feladata egy olyan rendszer megtervezése és elkészítése iOS platformon, amellyel a felhasználók bérbeadó szállásokat böngészhetnek és vehetnek ki, valamint a kibérelt szobákban, lakásokban található okos eszközöket vezérelhetik telefonjukról egy alkalmazás segítségével.

A hallgató feladatának a következőkre kell kiterjednie:

* Mutassa be röviden az iOS platformot és a felhasznált technológiákat.
* Tervezze meg és ismertesse a rendszer felhasználói felületét és architektúráját.
* Készítse el a rendszer prototípusát.
* Valósítson meg a rendszerrel együttműködő okosotthon megoldásokat.

**Tanszéki konzulens:** Dr. Forstner Bertalan Ph.D. egyetemi docens

Budapest, 2022. március 06.

Dr. Charaf Hassan

egyetemi tanár

tanszékvezető